ועדת הכלכלה, כנסת 15, פרוטוקול מספר 87, 2000-02-29 10:00

יהושע מצא: על סדר היום: הגדלת מספר חברי המועצה לזכויות מטפחים.

יהושע מצא: מר צור, בוא תספר לי מה זה מטפחים.

מנחם צור: יש קהילייה גדולה בארץ ובעולם שעוסקת בטיפוח זני פרחים על מנת לקבל זני עידית, שהם זנים חשובים ובעלי פוטנציאל מסחור גבוה מאוד בכמה כיוונים של חקלאות מודרנית, כמו פיתוח זני ירקות מובחרים, פיתוח זני עצי פרי ופיתוח זנים של גידולי שדה וגן: חיטה, שעורה.

יהושע מצא: מה זה קשור למכון וולקני, אם בכלל?

מנחם צור: זה לא קשור למכון וולקני, זה קשור למשרד החקלאות.

מנחם צור: שר החקלאות הוא הממונה על החוק.

יהושע מצא: כן, אבל אני שואל אם מכון וולקני קשור באיזו שהיא צורה לכל הטיפוח הזה.

מנחם צור: כן.

מנחם צור: במכון וולקני יש גם מטפחי זנים, אבל לא רק במכון וולקני.

מנחם צור: יש היום הרבה מוסדות מחקר, הרבה חברות פרטיות.

מנחם צור: בעניין של טיפוח פרחים מיוחדים של ישראל שייקלטו מהר ובמחיר גבוה בחו"ל יש התקדמות גדולה מאוד.

מנחם צור: את כל זה צריך לעגן בפטנט צמחי.

מנחם צור: אי אפשר לעגן את זה בפטנט רגיל.

יהושע מצא: כל טיפוח לגבי זן מסויים צריך את הפטנט שלו?

מנחם צור: כן.

מנחם צור: הוא עובר איזה שהם שלבים של בדיקה, בחינה, כשלאחר מכן הוא מקבל תעודה שמראה שזה זן חדש ויחודני למטפח.

יהושע מצא: מה עושה התעודה הזאת אל מול מה שאתה קורא לו פטנט?

מנחם צור: התעודה הזאת מקנה למטפח זכויות קניין רוחני, כמו פטנט לתקופה ארוכה של מעל 20, 25 שנה, תלוי בגידולים.

יהושע מצא: ובחו"ל?

מנחם צור: המערכת בחו"ל עובדת ברמה של תאגיד בינלאומי שמרכזו בז'נבה.

יהושע מצא: טוב, אני עובר ליועץ המשפטי.

יהושע מצא: ספר לנו מה אתה מבקש מהוועדה.

שלום ברלנד: המערכת הזאת פועלת באמצעות מועצה.

שלום ברלנד: בחוק נקבע שיהיו 9 חברים.

שלום ברלנד: הבקשה או הפניה לזכות מטפחים, שזה מקביל לפטנט, מוגשת למזכירות.

שלום ברלנד: השוני מהפטנט הוא בזה שתפיסת ההגנה הזאת שפותחה לפני 40 שנה באירופה מחייבת בדיקה של הזן מול זן אחר.

שלום ברלנד: שיטת ההגנה הזאת מחייבת להביא את החומר למועצה, שהיא באמצעות בוחן זנים מיוחד שמכיר את הטכניקה הבינלאומית בוחן את הזן החדש ורואה אם יש הבדל מבחינת החידוש בין הזן החדש הזה שמבקשים לגביו את זכות המטפחים לעומת הזן שהוא הזן הכי קרוב אליו.

שלום ברלנד: אם הוא מגיע למסקנה שבצירוף התכונות יש משום חידוש, הוא מעביר את חוות הדעת שלו.

יהושע מצא: מה תפקידה של המועצה פה?

שלום ברלנד: תפקידה של המועצה לבחון את הבקשה, לבחון את חוות הדעת של הבוחן, ולהחליט אם יש פה חידוש.

שלום ברלנד: היא מחליטה אם להעניק את זכות המטפחים, או אם אין פה הצדקה לתת את הזכות הזאת.

אתי בנדלר: קרה שהמועצה לא קיבלה את המלצת הבוחן?

שלום ברלנד: כן, קרה לא פעם.

שלום ברלנד: המערכת שיכולה היתה לתת את השירות המקצועי זאת המערכת של מוסדות המחקר של הממשלה.

שלום ברלנד: צריכה להיות איזו שהיא אובייקטיביות כאשר בודקים את כל הנושא הזה.

יהושע מצא: היום אתם 9 חברים.

יהושע מצא: מה שמעיק עליכם זה שלא מופיעים החברים?

שלום ברלנד: יש פה ושם שחסר קוורום.

יהושע מצא: תצמצם את המועצה ותגיע לשני הישגים: ההישג הראשון שתהיה השתתפות, וההישג השני שהמשתתפים יהיו מקצועניים יותר.

יהושע מצא: כאשר אתה מגדיל, אתה מאפשר כל הזמן חילופין בתוך המועצה הזאת.

יהושע מצא: במקרו זה אותו נושא של צמחים, אבל במיקרו הוא כבר לא יודע.

יהושע מצא: למה שלא תצמצם את המועצה מ-9 ל-7?

שלום ברלנד: החוק קובע בסעיף 10 את ההרכב ההתחלתי של 9.

יהושע מצא: כעת אתה מתקן את החוק ל-11.

שלום ברלנד: להרחיב.

שלום ברלנד: האנשים שיושבים במועצה הם לא אנשים שמקבלים שכר.

שלום ברלנד: הם יושבים שם בהתנדבות, מתוך רצון טוב להחזיק את החקלאות הישראלית בתמונה.

יהושע מצא: זאת הסיבה שהם לא משתתפים?

שלום ברלנד: יש הרבה מאוד אנשים שנוסעים לחו"ל לעיתים תכופות יותר מאנשים אחרים.

שלום ברלנד: יושבים אנשים מהפקולטה ברחובות.

שלום ברלנד: כאשר אדם נוסע לשבתון הוא כבר חסר.

יהושע מצא: כמה זה הקוורום?

שלום ברלנד: 5.

שלום ברלנד: מ"מ היו"ר יהושע מצא: 5 מ-9.

שלום ברלנד: מה יקרה כשתגדיל ל-11?

שלום ברלנד: אז זה 6.

שלום ברלנד: כך יש יותר אפשרות לעשות את הקומבינטוריקה.

אתי בנדלר: בסעיף 10א נקבע הרכב המועצה בת 9 חברים.

אתי בנדלר: נאמר שם גם מה תהיה החלוקה בין נציגי הממשלה ובין נציגי הציבור.

אתי בנדלר: "השר ימנה מועצת זכויות מטפחים, בחוק זה המועצה, בת 9 חברים, מהם 3 נציגי ממשלה ו-6 מבין מדע, מחקר, מגדלי זרעים ומטפחי זנים.

אתי בנדלר: " בסעיף קטן (ג) כתוב: "השר באישור ועדת הכלכלה של הכנסת רשאי להגדיל את מספר חברי המועצה עד 13.

אתי בנדלר: " כאן מבוקש מהוועדה להגדיל את מספר חברי המועצה ל-11.

אתי בנדלר: שאלתי היא איך תהיה החלוקה.

אתי בנדלר: זאת אומרת, השניים הנוספים מאיפה יהיו?

אתי בנדלר: האם הם יהיו מבין עובדי המדינה או מבין נציגי הציבור?

שלום ברלנד: תראי, אני חושב ששר החקלאות יקבל את ההמלצות.

שלום ברלנד: יש לנו גם מדען במשרד.

שלום ברלנד: הוא יוכל לראות את החלוקה.

אתי בנדלר: האם נתתם את דעתכם על כך?

שלום ברלנד: נתתי את דעתי על כך, מאחר שבשלב מסויים חשבתי שאני צריך להיות במצב של חלוקה מאוד סימטרית, כמו 9 שאפשר לחלק.

שלום ברלנד: מסתבר שהמחוקק לא התייחס לזה בצורה כל כך אריתמטית, כי גם 13 זה מספר..

אתי בנדלר: הייתי אומרת שהמחוקק לא נתן את דעתו לעניין.

שלום ברלנד: אפשר יהיה בצורה של איזון לשמור על החלוקה הזאת.

יהושע מצא: פה יש דיעה ברורה איך החלוקה.

יהושע מצא: למה אתם לא מגיעים אלינו עם חלוקה ברורה?

שלום ברלנד: נתון לשיקול דעתו של השר לקבוע את החלוקה בהתאם לחוק, והוא יעשה את זה.

יהושע מצא: שיקול הדעת של השר כל עוד הוא לא צריך את הסכמת הוועדה.

יהושע מצא: אם יש בפנינו חקיקה שמציינת וקובעת כיצד החלוקה, אז אי אפשר להשאיר את זה פתוח.

יהושע מצא: אילולא זה היה לשיקול דעתו של השר, מקובל עלי, אבל ברגע שהחקיקה קבעה חלוקה מסויימת, הם לא יכולים לבוא בלי לומר לנו כיצד זה ייראה הלאה.

שלום ברלנד: אני חושב שהשר ישמור על החלוקה הסימטרית שישנה היום.

שלום ברלנד: הוא יצטרך להתחשב בכך שיש לו רק שני מועמדים, ולפי זה הוא יקבע.

שלום ברלנד: זה מה שאני יכול לומר פה.

שלום ברלנד: אני לא חושב שמבחינה זו זה מהווה בעיה.

שלום ברלנד: סך הכל מדובר פה בגורם מקצועי נטו.

יהושע מצא: בהמשך לשאלה שנשאלה כאן על ידי היועצת המשפטית שלנו, מה יהיה כתוב עכשיו?

שלום ברלנד: זה לא שאלה של מה כתוב.

שלום ברלנד: הוא יקבע לפי..

יהושע מצא: לא, אנחנו לא יכולים להגיש תיקון מבלי שאנחנו נתקן גם את זאת.

שלום ברלנד: אנחנו לא מדברים על תיקון של החוק, אנחנו מדברים על סמכות שנתונה לשר החקלאות שמובאת לאישור.

שלום ברלנד: אני חושב שזה בסמכות של השר, עם כל הכבוד, ואני חושב שהשר יעמוד בעניין הזה.

שלום ברלנד: יש לו את הגישה המקצועית, העניינית, והוא ישמור על החלוקה כפי שמופיעה בהקדמה.

אתי בנדלר: תתקן אותי אם אני טועה, אבל נדמה לי שבהתאם לחוק החברות הממשלתיות מינוי חברי המועצה, בין היתר, לפי החוק הזה, פטור מבדיקת הוועדה לבדיקת מינויים.

שלום ברלנד: זה לא תאגיד.

שלום ברלנד: זה בסך הכל אורגן סטטוטורי.

שלום ברלנד: הוא לא אישיות משפטית.

שלום ברלנד: הוא מקביל בעצם לרשם הפטנטים.

שלום ברלנד: פה, מאחר והמערכת הבינלאומית פועלת בצורה של מועצה, שיטת ההגנה הזאת היא שיטה חדשה, כי חיפשו שיטת הגנה לפטנט הצמחי.

שלום ברלנד: לפני כמה שנים טובות כאשר הוא חוקק, מדינת ישראל היתה גורם חשוב מאוד על מפת החקלאות העולמית.

שלום ברלנד: היום יש לזה חשיבות גדולה מאוד שהחקלאות הישראלית עוברת יותר ויותר..

אתי בנדלר: הרי הוועדה לבדיקת מינויים בודקת בסך הכל..

שלום ברלנד: מדובר פה באנשים שהם פרופסורים, דוקטורים.

יהושע מצא: אז לא תהיה להם בעיה אם הם יצטרכו לעבור ועדה.

שלום ברלנד: אבל לא צריך, כי זה לא נופל במסגרת חוק החברות.

אתי בנדלר: נדמה לי שזה הוצא.

שלום ברלנד: יכול מאוד להיות.

שלום ברלנד: אני יודע שזה לא בתוך המסגרת הזאת.

אתי בנדלר: הנושא הזה הובא בפני השר?

שלום ברלנד: בוודאי.

שלום ברלנד: זה נושא שגם הוא חושב שלא צריך להיות מובא לשם.

אתי בנדלר: אני הייתי מבקשת בכל זאת שהסוגייה הזאת תובא בפני השר, כדי שיהיה מודע לזה שהחריגים היחידים מתחולת חוק החברות ומתחולת הוועדה לבדיקת מינויים אלה המועצות החקלאיות.

שלום ברלנד: זאת בכלל לא מועצה.

יהושע מצא: ראשית, ההערה שהושמעה פה לגבי מה שקשור לבדיקה של הוועדה למינויים כמו שמקובל לגבי דירקטורים וחברות ציבוריות, מובאת באופן רשמי לידיעתך כיועץ משפטי של משרד החקלאות, ואתה תצטרך לבדוק את זה עם היועץ המשפטי לממשלה.

יהושע מצא: אם תגיעו למסקנה שאין צורך, אנחנו לא עומדים על כך.

יהושע מצא: זאת האחריות האישית שלך.

יהושע מצא: אני לא שוכנעתי שצריך להגדיל, אבל זה לא סוף העולם.

יהושע מצא: אני לא חושב שבזה תצרו מצב שיהיה קוורום יותר טוב.

יהושע מצא: רוצים למנות עוד שניים אז ממנים עוד שניים.

יהושע מצא: אני מאשר לכם את ההגדלה הזאת.

יהושע מצא: היא מותנת בכך שהתוספת הזאת תהיה בנויה פרופורציונאלית על החלוקה שקיימת היום של 3 ו-6.

יהושע מצא: איך אתם תעשו את זה, בוודאי תצטרכו להגדיל את חלקה של הממשלה ב-1 ולהגדיל את הציבור ב-1, אין שום דרך אחרת.

שלום ברלנד: תודה רבה.

שלום ברלנד: אני אמליץ לשר לנהוג בדרך הזאת.

אתי בנדלר: סליחה, כאן זה תנאי, זו לא המלצה.

יהושע מצא: להיפך, אתה מחפש קוורום.

יהושע מצא: כשאתה לוקח הגדלה מתוך הממשלה יש לך קוורום, וכשאתה לוקח מאותם מתנדבים - עם כל הכבוד, ויש לי הערכה למתנדבים - אתה לא יכול למנוע מהם ליסוע לחו"ל, קשה לך לתאם איתם.

יהושע מצא: אני מסכים עם זה.

יהושע מצא: לכן הפרופורציה צריכה להשאר כך שיהיה 1 לפחות מתוך הממשלה.

אתי בנדלר: עכשיו תהיה לכם בעיה יותר גדולה עם הקוורום, כי לא תוכלו לפתוח ישיבה אלא אם כן יהיו 6 חברים, בעוד שקודם הספיקו לכם 5 חברים לפתיחת ישיבה.

יהושע מצא: אולי תוספת עובד מדינה תתן לכם משהו.

יהושע מצא: אתם מקשים על עצמיכם, אין לי ספק.

שלום ברלנד: יכול להיות.

שלום ברלנד: תודה רבה.